[{"text_idx": "#000001", "text": "La bona informo estas, ke tiuj eventoj vigle renaskig\u0302as. La 2an de aprilo 2023 en la urbo Lorena/SP, okazis unu plia tuttaga renkonto. De la 9a g\u0302is la 16a horo, tridek gesamideanoj kunsidis en \u201cClube Comercial\u201d por vigla babilado. Luiz Alberto Coelho prelegis pri \u201cEsperanto, kiun estonton?\u201d; Vitor Mendes prelegis pri traduko de kanzonoj kaj kantis; Mauri\u0301cio Monken (Esperantisto de pli ol 70 jaroj!) estis intervjuita pri siaj spertoj en la movado kaj ricevis omag\u0302on en formo de komplimenta plako; Paulo S. Viana prezentis \u201cGuton da gramatiko\u201d kaj \u201cLudon per proverboj\u201d; Cristina Graaf prelegis pri savado kaj zorgado de bestoj okaze de naturkatastrofoj; Wilian Gomes prelegis pri \u201cKulturaj Ekskursoj\u201d, kiujn Esperanto-Asocio de San-Pau\u0306lo nuntempe proponas; reprezentantoj de Asocio Esperantista de Rio-de-J\u0302anejro kaj Esperanto-Asocio de San-Pau\u0306lo raportis pri siaj lastatempaj agadoj. Aparte oni diskutis pri la ebleco starigi Esperanto-budon en la Libro-Bienalo de Rio-de-J\u0302anejro."}]